נאנדור באומגרטן

נאנדור באומגרטן (בהונגרית: Baumgarten Nándor; פשט, 29 במאי 1873 – בודפשט, 29 במאי 1935) היה עורך דין יהודי-הונגרי, איש התביעה הכללית בתחום המסחרי, שופט, פרופסור באוניברסיטה, מומחה משפטי. דודיו היו שופט בית המשפט העליון ההונגרי איזידור באומגרטן ועורך הדין והשופט קארוי באומגרטן. נאנדור באומגרטן נולד במשפחה יהודית כבנם של לאיוש באומגרטן (1846–1918), סוחר, ושל מאלווינה רוּסט. אחד מדודיו, איזידור באומגרטן, היה עורך דין פלילי בעל שם, ודודו השני, קארוי באומגרטן היה שופט בתחום המשפט המסחרי. את השכלתו הגבוהה השלים בלייפציג, ברלין ובבודפשט. הוא קיבל דוקטור במשפטים בבודפשט בשנת 1896. בשנת 1899 קיבל רישיון עורך דין מהלישכה ובשנת 1905 מונה לפרופסור חבר לדיני מסחר ולדיני שטרות באוניברסיטת בודפשט (שמה היום אוניברסיטת אטווש לוראנד). בסיום לימודיו ועם קבלת הרישיון, פתח משרד עורכי דין בבודפשט ב-1899. הוא סייר במערב אירופה, השתתף במסע לימודי בארצות הברית ב-1904 וצבר השכלה רצינית, ניסיון וכישורי שפה מעולים. הוא עבד כעורך דין עד 1914 וכשופט מנהלי מ-1914 עד 1921. בינתיים, מ-1905 היה פרופסור (חיצוני שלא בסגל) למשפט מסחרי ולדיני שטרות באוניברסיטת בודפשט ומשנת 1915 היה פרופסור מן המניין. הוא לימד באוניברסיטה במשך שלושים שנה. משנת 1921 כיהן (כבר כשופט בדימוס) כנשיא (יושב ראש מועצת המנהלים) של ברית מפעלי המלט בלצ'ני. הוא היה עורך דין מסחרי מפורסם ובולט בעשור הראשון של המאה ה-20 ומשפטן בולט במספר תחומים, הוא נפטר ב-29 במאי 1935, בגיל 62 והובא למנוחות בבית הקברות היהודי ברחוב שלגוטאריאני בבודפשט. גישתו של באומגרטן הושפעה מתיאורית הליברליזם כלכלי, מכיבוד שיטת הקניין הפרטי ומחשיבות השוויון הכלכלי בין האומות ומהשוויון הבינלאומי של דיני האשראי. התעניינותו המדעית הייתה במגוון רחב של דיסציפלינות משפטיות, וסוגיות של דיני מניות, משפט פיננסי, משפט מסחרי, דיני תחבורה, דיני עבודה, משפט בינלאומי, משפט פרוצדורלי, משפט פרטי ודיני קניין תעשייתי היו גם במוקד ההתעניינות שלו. ספרו שזכה להכרה הגדולה ביותר של התקופה פורסם בשנת 1900 תחת השם "זכות התובלה הבינלאומית ברכבות" (International Rail Freight Law), אשר תואר על ידי מקצוע עריכת הדין כמדריך מדעי המבוסס על העיבוד הסדיר הראשון של החקיקה הקודמת של אמנת ברן וידע מצוין בתחומי הספרות המקצועית המקומית והבינלאומית והפרקטיקה זרה. יצירותיו שזכו לפרסים האקדמיים: ספרו "קרטלים ונאמנויות" (Cartels and Trusts), שנכתב בשיתוף עם ארתור מסלן (מקודם: מסר) ב-1906 וספרו "תוקף משפטי בהליכים מנהליים" (Jurisdiction in Administrative Procedure) ב-1917, המהווה מצגת של סוגיית התיאוריה והפרקטיקה המשפטית המינהלית, מצטיינים אף הם. הוא פרסם כמעט מאה מחקרים, דיסרטציות ומאמרים בכתבי עת שונים, בעיקר בכתבי העת ששמם שלטון החוק (The Rule of Law-Jogállam) The Law Gazette Journal of Lawyers The Hungarian Finance Review Budapest Review The Financial Institution Review דיסרטציות של איגוד המשפט ההונגרי (Hungarian Law Association Dissertations) כמו כן נשא הרצאות מדעיות רבות על תחומי המשפט שלו בארגונים וחברות שונות. ב-1901 היה באומגרטן המייסד והעורך של כתב העת "שלטון החוק" (Jogállam) במשך 34 שנים, ממש עד מותו. בתחילת העשור הראשון של המאה ה-20 הפך למזכיר ולאחר מכן לסגן נשיא של "איגוד המשפטים ההונגרי". ארגן את הקבוצה ההונגרית של "אגודת המשפט הבינלאומי", שבה שימש גם כמזכיר הכללי. נשיא "האגודה ההונגרית לקניין תעשייתי וזכויות יוצרים", סגן נשיא המכון למשפט כלכלי, חבר מועצת הביטוח משנת 1929 היה חבר בבית הדין הקבוע לבוררות בינלאומית בהאג. מחקרים שנאספו מאת ד"ר נאנדור באומגרטן. בודפשט : גריל, 1936. כרך 1–2 כרך 1 : 709 עמ'. כרך 2 : 729 עמ'. מאגר חוקי בוסניה והרצגובינה : כרך 1 : משפט מסחרי ותעשייתי. בודפשט : פרנקלין, 1913. VI, 168 עמ'. החזר הלוואות משכנתא והפסיקה החדשה שלנו. בודפשט : גריל, 1909. 41 עמ'. תוקף משפטי בהליכים מנהליים. בודפשט : גריל, 1917. [4], 348, [1] עמ'. קרטלים, נאמנויות : מקורם, התפתחותם, מיקומם בסדר הכלכלי והמשפטי. בודפשט : גריל, 1906. 508 עמ'. מתווה של חוקי הרכבת ההונגרי. בודפשט : גריל, [1905]. 62 עמ' פרנץ נאג' : נאום זיכרון : נאנדור באומגרטן נאם באספה הכללית של לשכת עורכי הדין ההונגרית ב-12 במאי 1929. בודפשט : אגודת פרנקלין, 1929. 43 עמ'. פסיקות נוספות של בית הדין הבינלאומי (1929-1930). בודפשט : פרנקלין, 1931. 64 עמ'. חוק התובלה הבינלאומית ברכבת. בודפשט : זינגר ווולפנר, 1900. 363 עמ . השלכות משפטיות של השביתה : מחקר ניתוח משפטי לגבי טיוטת הקודקס (ספר החוקים) האזרחי. בודפשט : Franklin, 1908. 93, [1] עמ'. סמכות בית המשפט לבורסה לניירות ערך וזכות התביעה בעסקאות חוץ. בודפשט : גריל, 1901. 43, [1] עמ'. על מס החברות החדש : החברה הכלכלית ההונגרית בדצמבר 1923 הרצאה במפגש ה-20. בודפשט : גריל, 1924. 16 עמ'. המנכ"ל : מחקר על רפורמה בדיני המניות. בודפשט : Wodianer Ny, 1913. 24 עמ'. ביוגרפיה של ננדור באומגרטן. ספריית הפרלמנט - הפורטל המשפטי ההונגרי Magyar életrajzi lexikon. (לקסיקון ביוגרפי הונגרי. עורכת ראשית אגנש קניירש. 1967) לקסיקון יהודי הונגרי. 1929. עורך פטר אויווארי. גישה מקוונת נתוניו במאגר המוזיאון הספרותי פטפי מדיה וקבצים בנושא נאנדור באומגרטן בוויקישיתוף יצירות דיגיטליות של נאנדור באומגרטן בספריית הפרלמנט "Születési bejegyzése a pesti neológ izraelita hitközség születési akv. 762/1873. folyószáma alatt". "Baumgarten Nándor halotti bejegyzése a Budapest V. kerületi polgári halotti akv. 162/1935. folyószáma alatt". "Baumgarten Lajos halotti bejegyzése a Budapest V. kerületi polgári halotti akv. 254/1918. folyószáma alatt".